Avviż Legali Importanti

|

52009PC0625

Proposta għal regolament tal-Kunsill li jimponi dazju antidumping definittiv fuq importazzjonijiet tal-furfuryl alcohol li joriġinaw fir-Repubblika tal-Poplu taċ-Ċina wara reviżjoni tal-skadenza skont l-Artikolu 11(2) tar-Regolament (KE) Nru 384/96  /* KUMM/2009/0625 finali */

	[pic] | KUMMISSJONI TAL-KOMUNITAJIET EWROPEJ |Brussel 16.11.2009KUMM(2009) 625 finaliProposta għalREGOLAMENT TAL-KUNSILLli jimponi dazju antidumping definittiv fuq importazzjonijiet tal-furfuryl alcohol li joriġinaw fir-Repubblika tal-Poplu taċ-Ċina wara reviżjoni tal-skadenza skont l-Artikolu 11(2) tar-Regolament (KE) Nru 384/96MEMORANDUM TA’ SPJEGAZZJONIIl-kuntest tal-proposta |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ('ir-Regolament bażiku') fil-proċediment li jikkonċerna r-reviżjoni tal-miżuri applikabbli għal importazzjonijiet ta’ furfuryl alcohol li joriġinaw mir-Repubblika tal-Poplu taċ-Ċina (‘iċ-Ċina’) . |Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Mhux applikabbli. |Il-konsistenza ma’ politiki u miri oħra tal-Unjoni Mhux applikabbli. |Il-konsultazzjoni mal-partijiet interessati u l-istima tal-impatt |Il-konsultazzjoni mal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu ta' għarfien espert |Ma kien hemm l-ebda ħtieġa ta’ għarfien espert estern. |L-istima tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |L-elementi ġuridiċi tal-proposta |L-azzjoni proposta fil-qosor F'Ottubru 2003, il-Kunsill, bir-Regolament (KE) Nru 1905/2003[1], impona miżuri antidumping definittivi fil-forma ta' dazju speċifiku fuq l-importazzjonijiet tal-furfuryl alcohol ('FA') li joriġinaw fiċ-Ċina. Wara l-pubblikazzjoni, f'Mejju 2008, ta' avviż ta' skadenza imminenti tal-miżuri antidumping li huma applikabbli għal importazzjonijiet ta' FA li joriġinaw fiċ-Ċina[2], il-Kummissjoni rċeviet talba għal reviżjoni skont l-Artikolu 11(2) tar-Regolament bażiku. Wara konsultazzjoni mal-Kumitat Konsultattiv, stabbilixxiet li kien hemm biżżejjed evidenza għal ftuħ ta' reviżjoni tal-iskadenza, u fit-30 ta’ Ottubru 2008, il-Kummissjoni fetħet reviżjoni tal-iskadenza skont l-Artikolu 11(2) tar-Regolament bażiku, fir-rigward tal-miżuri li bħalissa huma fis-seħħ u li jikkonċernaw l-importazzjonijiet ta’ FA li joriġinaw fiċ-Ċina. Il-proposta mehmuża għal Regolament tal-Kunsill hija bbażata fuq is-sejbiet definittivi tal-investigazzjoni dwar ir-rikorrenza tad-dumping u l-probabbiltà tar-rikorrenza tal-ħsara lill-industrija Komunitarja. Għalhekk, ġie propost li l-Kunsill jadotta l-proposta mehmuża għal Regolament biex il-miżuri li bħalissa hemm fis-seħħ jiġu estiżi għal perjodu ta’ sentejn. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju tas-sussidjarjetà Il-proposta taqa’ fil-kompetenza esklużiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità minħabba li l-forma tal-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjonijiet nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jkun proporzjonat mal-għan tal-proposta, ma tapplikax. |L-għażla tal-istrumenti |L-istrument li qed jiġi propost: Regolament. |Mezzi oħrajn ma jkunux adegwati minħabba li r-Regolament bażiku ma jipprevedix alternattivi oħra. |L-implikazzjoni baġitarja |Il-proposta ma għandha l-ebda implikazzjoni fuq il-baġit Komunitarju. |1.  Proposta għalREGOLAMENT TAL-KUNSILLli jimponi dazju antidumping definittiv fuq importazzjonijiet tal-furfuryl alcohol li joriġinaw fir-Repubblika tal-Poplu taċ-Ċina wara reviżjoni tal-skadenza skont l-Artikolu 11(2) tar-Regolament (KE) Nru 384/96Il-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[3] ('ir-Regolament bażiku'), u b'mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni, wara li kkonsultat lill-Kumitat Konsultattiv,Billi:A. PROĊEDURA2.  Il-miżuri fis-seħħ3.  F'Ottubru 2003, il-Kunsill, bir-Regolament (KE) Nru 1905/2003[4], impona miżuri antidumping definittivi fil-forma ta' dazju speċifiku fuq l-importazzjonijiet tal-furfuryl alcohol ('FA') li joriġinaw fir-Repubblika tal-Poplu taċ-Ċina (‘iċ-Ċina’). L-ammonti speċifiċi tad-dazji varjaw minn EUR 84 sa EUR 160 kull tunnellata għal erba’ produtturi Ċiniżi li kkooperaw, filwaqt li d-dazju għall-pajjiż kollu kien stabbilit għal EUR 250 kull tunnellata (‘l-investigazzjoni oriġinali’).4.  It-talba għal reviżjoni ta’ skadenza5.  Wara l-pubblikazzjoni, f'Mejju 2008, ta' avviż ta' skadenza imminenti tal-miżuri antidumping li huma applikabbli għal importazzjonijiet ta' FA li joriġinaw fiċ-Ċina[5], fit-30 ta’ Lulju 2008 l-Kummissjoni rċeviet talba għal reviżjoni skont l-Artikolu 11(2) tar-Regolament bażiku.6.  It-talba tressqet minn International Furan Chemicals B.V. (‘l-applikant’) f'isem l-uniku produttur fil-Komunità li jirrappreżenta 100 % tal-produzzjoni tal-Komunità ta' FA. It-talba kienet imsejsa fuq ir-raġuni li l-iskadenza tal-miżuri aktarx twassal għall-issoktar jew ir-rikorrenza ta’ dumping u ħsara għall-industrija Komunitarja.7.  Meta ddeterminat, wara konsultazzjoni mal-Kumitat Konsultattiv, li kienet teżisti biżżejjed evidenza sabiex tingħata bidu lil reviżjoni ta' skadenza skont l-Artikolu 11(2) tar-Regolament bażiku, il-Kummissjoni ppubblikat avviż ta' tnedija ta' din ir-reviżjoni f’ Il-Ġurnal Uffiċjali tal-Unjoni Ewropea [6].8.  L-investiġazzjoni9.  Il-proċedura10.  Il-Kummissjoni avżat uffiċjalment bit-tnedija tar-reviżjoni lill-produttur applikant fil-Komunità, lill-produtturi esportaturi fir-RPĊ, lill-awtoritajiet Ċiniżi, lill-produttur fil-pajjiż analogu ssuġġerit, l-Istati Uniti tal-Amerika, lill-importaturi/in-negozjanti u lill-utenti fil-Komunità magħrufa li huma kkonċernati. Il-partijiet interessati ngħataw l-opportunità li jagħtu l-fehma tagħhom bil-miktub u li jitolbu smigħ fil-limitu taż-żmien stipulat fl-avviż ta’ tnedija.11.  Intbagħtu kwestjonarji lill-partijiet kollha li kienu avżati uffiċjalment mit-tnedija tar-reviżjoni u lil dawk li talbu kwestjonarju fi fil-limitu ta' żmien stipulat fl-avviż ta' ftuħ.12.  Waslu risposti għal dan il-kwestjonarju mill-produttur applikant tal-Komunità, żewġ negozjanti, għaxar utenti, żewġ assoċjazzjonijiet tal-utenti, produttur esportatur wieħed fiċ-Ċina u l-produttur fil-pajjiż analogu.13.  Il-partijiet interesati u ż-żjara ta' verifika14.  Il-Kummissjoni fittxet u vverifikat it-tagħrif kollu li qieset meħtieġ għall-għan tad-determinazzjoni tal-probabbiltà tal-kontinwazzjoni jew ir-rikorrenza tad-dumping u l-ħsara u għad-determinazzjoni tal-interess tal-Komunità. Saru żjarat ta’ verifika fl-istabbilimenti tal-kumpaniji li ġejjin:15.  Il-produttur Komunitarju u kumpaniji relatati:- TransFurans Chemicals BVBA, Geel, il-Belġju- International Furan Chemicals BV, Rotterdam, l-Olanda- Central Romana Corporation, LTD, La Romana, ir-Repubblika Dominikana-  Produtturi esportaturi fiċ-Ċina:- Zhucheng Taisheng Chemical Co. Ltd.-  Il-produttur fil-pajjiż analogu- Penn Speciality Chemicals Inc., l-Istati Uniti tal-Amerika ('l-Istati Uniti')-  Negozjanti/importaturi mhux relatati:- S. Chemicals, l-Olanda-  Utenti:- Kiilto OY, il-Finlandja- Mazzon Flli., l-Italja- SATEF Hüttenes-Albertus, l-Italja- Ashland Sudchemie Kernsfest, il-Ġermanja- Hüttenes-Albertus, il-Ġermanja16.  Il-perjodu tal-investigazzjoni tar-reviżjoni u l-perjodu meqjus17.  L-investigazzjoni li tirrigwarda l-kontinwazzjoni jew ir-rikorrenza ta' dumping u ħsara kopriet il-perjodu mill-1 ta' Ottubru 2007 sat-30 ta' Settembru 2008 ('PIR' jew 'Perjodu tal-Investigazzjoni tar-Reviżjoni').18.  L-eżaminar tat-tendenzi relevanti sabiex issir stima dwar il-probabbiltà tal-kontinwazzjoni jew ir-rikorrenza tal-ħsara saret fil-perjodu bejn l-1 ta' Jannar 2005 u tmiem il-PIR (‘perjodu meqjus’).B. IL-PRODOTT IKKONĊERNAT U L-PRODOTT SIMILI19.  Il-prodott ikkonċernat20.  Il-prodott ikkonċernat huwa l-istess bħal dak fl-investigazzjoni oriġinali, jiġifieri FA li joriġina fiċ-Ċina, li għandu l-kodiċi NM ex 2932 13 00.21.  FA huwa prodott kimiku. Huwa likwidu bla kulur jew lewn isfar ċar u li jdub f’ħafna solventi organiċi komuni. Il-materja prima għall-produzzjoni tal-FA hija l-furfural (FF) li huwa likwidu kimiku miksub mill-ipproċessar ta’ tipi differenti ta’ skart agrikolu bħall-kannamiela, ċifċiegħ tal-qamħirrum u ħlief tar-ross, fost oħrajn.22.  FA huwa prodott kummerċjali. L-użu ewlieni tal-FA huwa l-produzzjoni tar-reżina sintetika, użata fil-produzzjoni tal-forom tal-funderija li jintużaw għal forom tal-metall għal skopijiet industrijali.23.  Il-prodott simili24.  Bħal fl-investigazzjoni preċedenti, din l-investigazzjoni wriet li l-karatteristiċi fiżiċi u tekniċi bażiċi tal-FA manifatturat u mibjugħ mill-industrija tal-Komunità fil-Komunità, l-FA manifatturat u mibjugħ fis-suq domestiku Ċiniż, l-FA impurtat fil-Komunità miċ-Ċina, kif ukoll l-FA manifatturat u mibjugħ fl-Istati Uniti huma l-istess u li gћandhom l-istess użu.25.  Gћalhekk, ġie konkluż li skont it-tifsira tal-Artikolu 1(4) tar-Regolament bażiku dawn il-prodotti kollha huma prodott simili wieħed.C. IL-PROBABBILTÀ TAL-KONTINWAZZJONI TAD-DUMPING26.  Skont l-Artikolu 11(2) tar-Regolament bażiku, ġie investigat jekk l-iskadenza tal-miżuri aktarx twassal għall-issuktar jew ir-rikorrenza tad-dumping.27.  Skont l-Artikolu 11(9) tar-Regolament bażiku, intużat l-istess metodoloġija bħal fl-investigazzjoni oriġinali. Billi analiżi ta' skadenza ma tipprovdi ebda eżaminar ta' ċirkustanzi mibdula, ma kienx ikkunsidrat mill-ġdid jekk il-produtturi għandhomx jingħataw trattament ta' ekonomija tas-suq ('MET').28.  Il-kummenti preliminari29.  Huwa mfakkar li fl-investigazzjoni oriġinali total ta’ erba’ produtturi esportaturi Ċiniżi kkooperaw fl-investigazzjoni u talbu MET skont l-Artikolu 2(7)(b) tar-Regolament bażiku. Madankollu, l-ebda wieħed minn dawn il-produtturi esportaturi Ċiniżi ma ssodisfa l-kundizzjonijiet rikjesti kollha għall-għoti ta' MET u għalhekk it-talbiet kollha għal MET ma setgħux jiġu aċċettati. Kollha kemm huma ngħataw trattament individwali (TI) billi l-investigazzjoni wriet li kienu jissodisfaw il-kriterji meħtieġa. Ta’ min jinnota li l-uniku esportatur Ċiniżi li kkoopera f'din ir-reviżjoni tal-iskadenza ngħata TI fl-investigazzjoni oriġinali.30.  L-uniku produttur esportatur Ċiniż li kkoopera kien jirrappreżenta 23,1 % tal-importazzjonijiet fil-Komunità matul il-PIR. Ma seta' jinġabar l-ebda tagħrif affidabbli dwar l-importazzjonijiet tal-prodott ikkonċernat fil-Komunità matul il-PRI direttament mill-produtturi esportaturi l-oħra. F’dawn iċ-ċirkostanzi, u skont l-Artikolu 18 tar-Regolament bażiku, għall-kwantitajiet totali tal-importazzjoni u l-prezzijiet, il-Kummissjoni kellha tuża l-fatti disponibbli, jiġifieri Eurostat u d-dokumentazzjoni mressqa mill-applikant fit-talba għall-ftuħ tar-reviżjoni.31.  Id-dazji antidumping eżistenti, li jvarjaw minn EUR 84 sa EUR 160/tunnellata, u b’dazju għall-pajjiż kollu ta' EUR 250/tunnellata, jikkorrispondu għal-livell ta’ ħsara stabbilit matul l-investigazzjoni preċedenti.32.  Id-dumping matul il-perjodu ta' investigazzjoni33.  Il-pajjiż analogu34.  Fl-investigazzjoni oriġinali l-Istati Uniti tal-Amerika (l-Istati Uniti) ntużaw bħala l-pajjiż b'ekonomija tas-suq adegwata għall-finijiet tal-istabbiliment tal-valur normali għaċ-Ċina. Fl-avviż tal-ftuħ ta' din l-investigazzjoni, il-Kummissjoni indikat l-intenzjoni tagħha li tuża l-Istati Uniti bħala l-pajjiż analogu. Il-partijiet interessati ġew mistiedna jikkummentaw dwar din l-intenzjoni. L-Istati Uniti tqies pajjiż adatt fid-dawl tad-daqs u l-ftuħ tas-suq domestiku tiegħu u l-fatt li produttur wieħed mill-Istati Uniti qabel li jikkoopera b'mod sħiħ fl-investigazzjoni.35.  Assoċjazzjoni waħda tal-importaturi opponiet l-għażla tal-Istati Uniti bħala l-pajjiż analogu u argumentat li kien hemm biss produttur ewlieni wieħed fl-Istati Uniti u li l-prezzijiet domestiċi kienu għoljin ħafna. Produttur esportatur Ċiniż wieħed saħaq li l-livell ta’ kompetizzjoni fl-Istati Uniti kien iktar baxx minn dak fis-suq domestiku Ċiniż u għalhekk is-swieq ma kinux komparabbli. Madankollu, instab li filwaqt li kien hemm biss produttur wieħed fis-suq fl-Istati Uniti, l-importazzjonijiet kellhom ukoll rwol li jiżgura livell tajjeb ta’ kompetizzjoni f’dan is-suq imdaqqas. Barra minn hekk, ebda wieħed mill-produtturi magħrufa kkuntattjati f'pajjiżi analogi oħra possibbli, inklużi t-Tajlandja, it-Turkija u l-Afrika t'Isfel, ma qablu li jikkooperaw.36.  Minћabba dan ta’ hawn fuq, ġie konkluż skont l-Artikolu 2(7) tar-Regolament bażiku li l-Istati Uniti huwa l-iktar pajjiż analogu xieraq u raġonevoli.37.  Il-valur normali38.  Skont l-Artikolu 2(7)(a) tar-Regolament bażiku, il-valur normali ġie stabbilit fuq il-bażi tal-informazzjoni vverifikata li ġiet provduta mill-produttur fl-Istati Uniti .39.  Il-Kummissjoni l-ewwel stabbilixxiet li l-bejgħ domestiku totali tal-produttur fl-Istati Uniti sar fi kwantitajiet suffiċjenti u seta' għalhekk jiġi kkunsidrat rappreżentattiv fis-sens tal-Artikolu 2(2) tar-Regolament bażiku.40.  Wara ġie eżaminat jekk il-prodott ikkonċernat li nbiegћ fi kwantitajiet rappreżentattivi fis-suq domestiku tal-pajjiż analogu setax jitqies li kien qed jinbiegћ fl-andament ordinarju tal-kummerċ skont l-Artikolu 2(4) tar-Regolament bażiku. Instab li l-volum tal-bejgħ skont it-tip, mibjugħ bi prezz tal-bejgħ nett daqs jew ogħla mill-prezz tal-produzzjoni, irrappreżenta 80 % jew iżjed tal-volum tal-bejgħ totali u l-prezz medju differenzjat ta’ dak it-tip kien daqs jew ogħla mill-ispiża tal-produzzzjoni. Għalhekk, setgħu jintużaw il-prezzijiet domestiċi attwali, ikkalkulati bħala l-medja differenzjata tal-prezzijiet tal-bejgħ domestiku kollu li sar matul il-PIR, irrispettivament minn jekk dan il-bejgħ kienx bil-qligħ jew le.41.  Għalhekk, il-valur normali ġie ddeterminat, skont l-Artikolu 2(1) tar-Regolament bażiku, fuq il-bażi tal-prezzijiet imħallsa jew pagabbli, fl-andament ordinarju tan-negozju, minn klijenti indipendenti fis-suq domestiku tal-pajjiż analogu.42.  Il-prezz tal-esportazzjoni43.  L-uniku produttur esportatur Ċiniż li kkoopera ngħata TI fl-investigazzjoni oriġinali. Skont l-Artikolu 2(8) tar-Regolament bażiku, il-prezz tal-esportazzjoni tal-prodott ikkonċernat għal din il-kumpanija ġie stabbilit fuq il-bażi tal-prezzijiet tal-esportazzjoni li realment tħallsu jew li għandhom jitħallsu lill-ewwel klijent indipendenti fil-Komunità.44.  Billi l-kooperazzjoni miċ-Ċina kienet baxxa, il-marġni tad-dumping għall-pajjiż sħiħ applikabbli lill-esportaturi l-oħra kollha fiċ-Ċina ġie kkalkulat permezz tal-istatistika Ċiniża dwar l-esportazzjoni.45.  It-tqabbil46.  Sabiex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. Ingћataw aġġustamenti xierqa għat-trasport, l-assigurazzjoni, u l-ispejjeż tal-kreditu fil-każijiet kollha fejn instab li kienu raġonevoli, eżatti u appoġġjati b’evidenza vverifikata.47.  Il-marġni tad-dumping48.  Skont l-Artikolu 2(11) tar-Regolament bażiku, il-valur medju normali ddifferenzjat li kien stabbilit għall-Istati Uniti kien ipparagunat mal-prezz medju differenzjat tal-esportazzjoni tal-produttur esportatur Ċiniż fuq il-bażi tal-prezz ex-works. Dan il-paragun wera l-eżistenza ta' dumping sinifikanti, il-marġini ta' dumping ammonta għal aktar minn 40 %.49.  Fuq il-bażi tal-istatistika tal-Eurostat u ċ-Ċina, għall-esportazzjonijiet Ċiniżi l-oħra kollha lejn l-UE, il-marġni tad-dumping instab li kien sostanzjali, fl-istess firxa bħal hawn fuq.50.  L-iżvilupp tal-importazzjonijiet jekk il-miżuri jitħallew jiskadu51.  Ir-rimarka preliminari52.  Ta' min ifakkar li l-miżuri ilhom fis-seħħ minn Ottubru 2003.53.  L-evoluzzjoni tal-produzzjoni u l-utilizzazzjoni tal-kapacità fiċ-Ċina54.  Minħabba n-nuqqas ta' kooperazzjoni siewja mill-produtturi esportaturi Ċiniżi f’din l-investigazzjoni, ma kienx hemm disponibbli dejta verifikabbli dwar il-kapaċità u l-użu tal-kapaċità tagħhom.55.  Skont l-istima tal-applikant, il-kapaċità totali tal-produzzjoni fiċ-Ċina fl-2006 kienet tammonta għal madwar 364 900 tunnellata ta’ FA kull sena.56.  Skont iċ-Ċentru Nazzjonali tal-Informazzjoni Kimika taċ-Ċina[7], “ il-kapaċità tal-produzzjoni taċ-Ċina għal furfural u furfuryl alcohol żdiedet ħafna f’dawn l-aħħar snin. In-nuqqas ta' attività ġenerali fis-setturi tal-konsum avvanzat bħar-reżina tal-furan wassal għal produzzjoni eċċessiva fis-suq tal-furfural u furfuryl alcohol"(.) "Il-produzzjoni tal-furfural u speċjalment tal-furfuryl alcohol fiċ-Ċina għadha tiddependi fuq l-esportazzjonijiet ". Dan is-sors jgħid ukoll li kien hemm iktar minn 300 produttur tal-FA fiċ-Ċina fl-2005. Il-kapaċità totali annwali tal-produzzjoni tal-FA kienet ta' 240 000 tunnellata u l-produzzjoni kienet ta' madwar 140 000 tunnellata.57.  Skont l-istima tal-uniku produttur esportatur Ċiniż li kkoopera, il-produzzjoni totali ta' FA fiċ-Ċina fl-2008, kienet tammonta għal 200 000 tunnellata.58.  Fi kwalunkwe każ, il-kapaċità tal-produzzjoni Ċiniża għadha sostanzjali. Barra minn hekk, minkejja l-miżuri fis-seħħ, l-esportazzjonijiet Ċiniżi lill-UE għadhom jiżdiedu. Ikun xi jkun is-sors tal-informazzjoni, jidher ċar li l-kapaċità tal-produzzjoni Ċiniża hija ikbar sewwa mill-konsum tal-UE.59.  Is-suq tal-Komunità huwa wieħed kbir u stabbli għall-FA u billi fl-Istati Uniti hemm miżuri għolja antidumping (minn 43 % sa 50 % u mġedda f'Lulju 2006) fuq importazzjonijiet miċ-Ċina, huwa mistenni li jekk il-miżuri jitħallew jiskadu, il-produtturi Ċiniżi jkollhom kull inċentiv biex jibagħtu l-kapaċitajiet żejda lejn il-Komunità.60.  Fuq il-bażi ta' dak ta' hawn fuq, jista' jiġi konkluż li, fid-dawl tal-kapaċità enormi disponibbli fiċ-Ċina u l-eżistenza ta' dazji kontra d-dumping f'suq importanti ieħor, l-Istati Uniti, hemm probabbiltà qawwija li l-importazzjonijiet oġġett ta' dumping fil-Komunità jiżdiedu jekk il-miżuri jitħallew jiskadu.61.  Il-volum u l-prezzijiet tal-importazzjonijiet miċ-Ċina lill-UE62.  Matul il-PIR, l-importazzjonijiet tal-prodott ikkonċernat miċ-Ċina ammontaw għal madwar 21 000 tunnellata. Il-prezz unitarju kien medja ta’ EUR 1 210 kull tunnellata (ara l-premessa 57). Matul l-istess perjodu, il-prezz unitarju tal-bejgħ medju tal-Komunità kien ħafna ogħla minn dan il-prezz u b’hekk is-suq tal-UE jkun attraenti ħafna għall-esportaturi Ċiniżi jekk il-miżuri jitħallew jiskadu.63.  Il-volumi u l-prezzijiet tal-esportazzjonijiet Ċiniżi lejn pajjiżi terzi64.  Abbażi tad-dejta mogħtija mill-produttur esportatur Ċiniż li kkoopera, instab li din il-kumpanija esportat kwantitajiet ħafna akbar lil pajjiżi terzi milli lill-UE u bi prezzijiet ferm orħos minn dawk tal-produtturi Komunitarji fis-suq tal-UE u wkoll orħos mill-prezzijiet tal-esportazzjonijiet Ċiniżi lill-UE.65.  Dan huwa kkonfermat mill-istatistika Ċiniża disponibbli li wriet li għall-biċċa l-kbira tal-perjodu tal-investigazzjoni, il-kumpaniji Ċiniżi esportaw primarjament lil pajjiżi Ażjatiċi bi prezzijiet ħafna orħos minn dawk tal-esportazzjonijiet tagħhom lis-suq tal-Komunità. F’dawn iċ-ċirkostanzi, jekk il-miżuri jitħallew jiskadu, il-produtturi esportaturi Ċiniżi jistgħu jerġgħu jbiegħu dan il-bejgħ lis-suq Komunitarju bi prezzijiet ogħla iżda xorta waħda bi prezzijiet li jkunu orħos sewwa minn dawk tal-industrija Komunitarja.66.  Hemm informazzjoni limitata dwar il-prezzijiet domestiċi fiċ-Ċina.67.  Madankollu, abbażi tat-tweġiba għall-kwestjonarju mill-unika kumpanija Ċiniża li kkooperat, din il-kumpanija biegħet il-prodott ikkonċernat fis-suq domestiku tagħha bi prezz ferm orħos minn dawk tal-esportazzjonijiet tagħha lil pajjiżi terzi u lill-UE.68.  Il-konklużjoni69.  L-investigazzjoni wriet li, filwaqt li l-volumi ta' importazzjoni tal-prodott konċernat fil-PRI kienu relattivament kbar, il-livell tad-dumping misjub għal dawn l-importazzjonijiet kien sinifikanti.70.  Fid-dawl tal-kapaċità żejda disponibbli fiċ-Ċina, li hija ikbar sewwa mill-konsum totali tal-UE, id-differenza sinifikanti fil-prezzijiet imħallsa fl-UE u f'pajjiżi terzi u l-attraenza riżultanti tas-suq Komunitarju, kif jidher fil-premessa (41) hawn fuq, għall-produtturi esportaturi Ċiniżi, huwa konkluż li hemm probabbiltà kbira ta’ iktar importazzjonijiet oġġett ta’ dumping fil-Komunità jekk il-miżuri jitħallew jiskadu.D. ID-DEFINIZZJONI TAL-INDUSTRIJA TAL-KOMUNITÁ71.  Bħal fl-investigazzjoni oriġinali, hemm produtturi wieħed biss tal-FA fil-Komunità: TransFurans Chemicals BVBA, il-Belġju (‘TFC’). B’konsegwenza ta’ dan, il-produzzjoni ta’ TFC tikkostitwixxi l-produzzjoni totali fl-ambitu tal-Artikolu 4(1) tar-Regolament bażiku.72.  Il-produzzjoni Komunitarja hija integrata bis-sħiħ f’entità eknomika waħda li tikkonsisti fi tliet kumpaniji u topera kif ġej:73.  TFC tittrasforma l-materja prima, il-furfural, fornut mill-kumpanija ewlenija Central Romana Corporation (“CRC”), fir-Repubblika Dominikana, fil-prodott ikkonċernat. International Furan Chemicals (“IFC”) li tinsab fl-Olanda taġixxi bħala l-aġent dinji tal-bejgħ tal-prodott ikkonċernat manifatturat minn TFC. TFC, IFC u CRC huma relatati minn sjieda komuni.74.  Gћalhekk, fuq il-bażi ta’ hawn fuq u skont it-tifsira tal-Artikoli 5(4) u 4(1) tar-Regolament bażiku, ġie kkunsidrat li TFC u l-kumpanija relatata tagħha IFC, jikkostitwixxu l-industrija tal-Komunità. Ta’ min jinnota li, sabiex issir stima sinifikanti ta' ċerti indikaturi tal-ħsara, kien neċessarju li jittieħed ukoll kont ta' xi dejta minn CRC.E. IL-QAGĦDA FIS-SUQ KOMUNITARJU75.  Ir-rimarka preliminari76.  Billi l-industrija Komunitarja fiha biss kumpanija waħda, id-dejta speċifika marbuta mal-industrija Komunitarja, kif irrappurtata fit-tweġibiet ivverifikati tal-kwestjonarju, il-konsum u s-sehem mis-suq tal-produtturi esportaturi Ċiniżi kif ukoll importazzjonijiet oħra ta’ pajjiżi terzi ġew indiċjati sabiex tinżamm il-kunfidenzjalità tad-dejta mogħtija skont l-Artikolu 19 tar-Regolament bażiku.77.  Il-konsum Komunitarju78.  Il-konsum tal-Komunità kien ikkalkulat fuq il-bażi tal-volum kombinat ta' bejgħ mill-industrija tal-Komunità fil-Komunità tal-FA manifatturat minnha u l-importazzjonijiet taċ-Ċina kif ukoll importazzjonijiet minn pajjiżi terzi oħra.79.  Fir-rigward tal-volumi tal-importazzjonijiet mill-pajjiż ikkonċernat, u bħal fl-investigazzjoni oriġinali, intużat l-istatistika uffiċjali Ċiniża dwar l-esportazzjonijiet minflok l-istatistika tal-Eurostat dwar l-importazzjonijiet, billi l-ewwel waħda dehret aktar preċiża billi ċerta dejta tal-Eurostat li tikkonċerna dan il-prodott kienet ikklassifikata bħala ‘sigrieta’ u għalhekk ma kinitx disponibbli għall-pubbliku. Sa fejn għandhom x’jaqsmu l-volumi ta’ pajjiżi terzi oħra, intużat l-istatistika tal-Eurostat billi ma kienx hemm informazzjoni affidabbli oħra disponibbli.Tabella 1 Il-konsum tal-Komunità (skont il-volum tal-bejgħ)2005 | 2006 | 2007 | PIR |Indiċi | 100 | 108 | 158 | 166 |Xejra S/S | 8 % | 47 % | 5 % |Sors: tweġibiet ivverifikati tal-kwestjonarju tal-industrija Komunitarja, l-Eurostat u l-istatistka uffiċjali Ċiniża dwar l-esportazzjoni80.  Fuq din il-bażi u kif muri fit-tabella 1 hawn fuq, il-konsum Komunitarju żdied sewwa matul il-perjodu meqjus, jiġifieri b’66 %.81.  Ta’ min jinnota li l-iżvilupp ta’ hawn fuq jista’ jiġi affettwat mill-eżistenza possibbli ta’ dejta sigrieta dwar importazzjonijiet tat-Tajlandja kif imsemmi fil-premessa 61.82.  Il-volum, is-sehem mis-suq u l-prezzijiet tal-importazzjonijiet miċ-ĊinaTabella 2 Importazzjonijiet miċ-Ċina bil-volum, is-sehem mis-suq u l-prezz tal-importazzjoni2005 | 2006 | 2007 | PIR |Importazzjonijiet f’tunnellati | 16 010 | 10 635 | 19 245 | 21 002 |Indiċi | 100 | 66 | 120 | 131 |Sehem mis-suq (indiċi) | 100 | 62 | 76 | 79 |Prezz tal-importazzjoni CIF EUR/tunnellata | 887 | 738 | 893 | 1 210 |Indiċi | 100 | 83 | 101 | 136 |Sors: Statistika uffiċjali Ċiniża tal-esportazzjoni83.  Il-volum tal-importazzjoni miċ-Ċina żdied b’31 % matul il-perjodu meqjus, minn 16 010 tunnellati fl-2005 għal 21 002 tunnellati fil-PIR, filwaqt li s-sehem mis-suq naqas għal 21 % matul il-perjodu meqjus. Wieħed għandu jħares lejn dan l-iżvilupp fl-isfond taż-żieda sinifikanti tal-konsum Komunitarju b'66 % matul l-istess perjodu.84.  Ta' min jinnota li l-industrija tal-Komunità kienet hi stess qed timporta bejn 5 000 u 9 000 tunnellata matul il-PIR tal-prodott ikkonċernat miċ-Ċina li mbagħad reġgħet biegħet fis-suq tal-Komunità. L-industrija tal-Komunità kienet għalhekk l-importatur ewlieni tal-prodott ikkonċernat miċ-Ċina. L-importazzjonijiet saru mill-industrija tal-Komunità billi diġà kienet qed tipproduċi fil-kapaċità sħiħa tagħha (ara l-premessi 64 u 65 hawn taħt), u ma kinitx qed tlaħħaq mad-domanda fis-suq Komunitarju.85.  Il-prezzijiet medji tal-importazzjoni miċ-Ċina żdiedu matul il-perjodu meqjus b’36 %, jiġifieri minn EUR 887/tunnellata fl-2005 għal EUR 1 210/tunnellata matul il-PIR.86.  It-tqabbil tal-prezz tal-importazzjoni CIF fuq il-fruntiera tal-Komunità imħallas mill-klijenti indipendenti, inkluż l-ispejjeż wara l-importazzjoni, mal-prezzijiet ex-works tal-industrija tal-Komunità, għall-istess tipi tal-prodott, wera li l-prezzijiet Ċiniżi tal-importazzjoni ma kinux orħos mill-prezz tal-bejgħ tal-industrija Komunitarja matul il-PIR.87.  Volum, sehem mis-suq u prezzijiet tal-importazzjonijiet minn pajjiżi terzi oħraTabella 3 Importazzjonijiet minn swieq ta' pajjiżi terzi oħra2005 | 2006 | 2007 | PIR |It-Tajlandja |Tunnellati | 673 | 208 | 10 660 | 11 450 |Indiċi | 100 | 31 | 1 584 | 1 701 |Is-sehem mis-suq indiċjat | 100 | 28 | 1 017 | 1 044 |Prezz tal-importazzjoni f'EUR/tunnellata | 1 059 | 822 | 1 086 | 1 302 |Indiċi | 100 | 78 | 103 | 123 |L-Afrika t’Isfel |Tunnellati | 890 | 0 | 123 | 2 695 |Indiċi | 100 | 0 | 14 | 303 |Is-sehem mis-suq indiċjat | 100 | 0 | 8 | 183 |Prezz tal-importazzjoni f'EUR/tunnellata | 682 | 0 | 930 | 1 301 |Indiċi | 100 | 0 | 136 | 191 |Pajjiżi terzi oħra |Tunnellati | 160 | 11 | 193 | 239 |Indiċi | 100 | 7 | 120 | 149 |Is-sehem mis-suq indiċjat | 100 | 0 | 75 | 100 |Prezz tal-importazzjoni f'EUR/tunnellata | 1 790 | 7 500 | 3 051 | 3 368 |Indiċi | 100 | 419 | 170 | 188 |Sors: Eurostat88.  Ta' min jinnota li d-dejta tal-Eurostat għat-Tajlandja wriet żieda fil-volum tal-importazzjoni minn kwantitajiet insinifikanti fl-2005 u l-2006 għal 10 660 tunnellata fl-2007 u 11 450 tunnellata matul il-PIR, b’żieda sinifikanti fis-sehem mis-suq minn indiċi ta’ 100 għal 1 044 matul il-perjodu meqjus. Madankollu, ta’ min jinnota li d-dejta tal-Eurostat fiha xi dejta sigrieta fir-rigward tal-importazzjonijiet Tajlandiżi matul l-2005 u l-2006 u ż-żieda fl-importazzjonijiet u s-sehem mis-suq fil-fatt kienet inqas minn kif jidher hawn fuq. Il-prezzijiet tal-importazzjoni mit-Tajlandja żdiedu bi 23 % fil-perjodu meqjus u kienu ogħla mill-prezzijiet Ċiniżi kif ukoll ogħla mill-prezzijiet tal-industrija tal-Komunità matul il-PIR.89.  Għalkemm l-importazzjonijiet mill-Afrika t’Isfel żdiedu matul il-perjodu meqjus, baqgħu f'livell relattivament baxx b'livelli ta’ prezz simili għall-importazzjonijiet Tajlandiżi.90.  L-importazzjonijiet minn pajjiżi terzi oħra ma kinux jirrappreżentaw volumi sinifikanti.91.  Il-qagħda ekonomika tal-industrija Komunitarja92.  Il-produzzjoni, il-kapaċità tal-produzzjoni u l-użu tal-kapaċità93.  Il-volum ta' produzzjoni tal-industrija Komunitarja żdied bi 8 % matul il-perjodu meqjus. Matul dan il-perjodu, il-kapaċità ta' produzzjoni tal-industrija tal-Komunità baqgħet stabbli.94.  L-utilizzazzjoni tal-kapaċità żdiedet bi 8 % fil-perjodu meqjus, u b’hekk laħqet il-kapaċità sħiħa. Mill-2006 'l quddiem, l-industrija Komunitarja pproduċiet iktar mill-kapaċità installata teoretika tagħha.Tabella 4 Il-produzzjoni tal-Komunità2005 | 2006 | 2007 | PIR |Indiċi | 100 | 104 | 106 | 108 |Xejra S/S | 4 % | 1 % | 2 % |Sors: It-tweġibiet verifikati tal-kwestjonarju tal-industrija KomunitarjaTabella 5 Il-kapaċità tal-produzzjoni Komunità2005 | 2006 | 2007 | PIR |Indiċi | 100 | 100 | 100 | 100 |Xejra S/S | 0 % | 0 % | 0 % |Sors: It-tweġibiet verifikati tal-kwestjonarju tal-industrija KomunitarjaTabella 6 L-użu tal-kapaċità2005 | 2006 | 2007 | PIR |Indiċi | 100 | 104 | 106 | 108 |Xejra S/S | 4 % | 1 % | 2 % |Sors: It-tweġibiet verifikati tal-kwestjonarju tal-industrija Komunitarja95.  Inventarji96.  L-istokks naqsu b’50 % fil-perjodu meqjus minħabba d-domanda kbira matul dan iż-żmien, partikolarment fir-RIP, u n-nuqqas ta’ kapaċità tal-industrija Komunitarja li tlaħħaq mas-suq tal-Komunità. B’riżultat ta’ dan, l-istokks naqsu kontinwament.Tabella 7 Inventarji2005 | 2006 | 2007 | PIR |Indiċi | 100 | 81 | 89 | 50 |Xejra S/S | -19 % | 10 % | -44 % |Sors: It-tweġibiet verifikati tal-kwestjonarju tal-industrija Komunitarja97.  Il-bejgħ, is-sehem mis-suq u l-prezzijietTabella 8 Volumi u valuri tal-bejgħ:2005 | 2006 | 2007 | PIR |Volum ta’ bejgħ - indiċi | 100 | 151 | 147 | 134 |Xejra S/S | 51 % | -2 % | 9 % |Valur ta’ bejgħ - indiċi | 100 | 127 | 156 | 175 |Xejra S/S | 27 % | 23 % | 12 % |Sors: It-tweġibiet verifikati tal-kwestjonarju tal-industrija Komunitarja98.  Il-volum tal-bejgħ tal-industrija Komunitarja żdied b’51 % mill-2005 sal-2006, u b’hekk laħaq quċċata fl-2006, iżda mbagħad naqas kontinwament. Fl-istess ħin, is-sehem mis-suq tal-industrija Komunitarja naqas b'19 %. Dan minħabba li d-domandi lill-industrija Komunitarja żdiedu b’iktar miż-żieda totali fil-volum tal-bejgħ. Kif imsemmi hawn fuq, billi l-industrija Komunitarja diġà pproduċiet bil-kapaċità sħiħa tagħha, ma setgħetx iżżid il-volum tal-bejgħ tagħha bl-istess ammont bħaż-żieda fil-konsum.Tabella 9 Is-sehem mis-suq tal-Industrija tal-Komunità2005 | 2006 | 2007 | PIR |Indiċi | 100 | 140 | 93 | 81 |Xejra S/S | 40 % | -34 % | -13 % |Sors: tweġibiet ivverifikati tal-kwestjonarju tal-industrija Komunitarja, l-Eurostat u l-istatistka Ċiniża dwar l-esportazzjoni99.  Il-prezzijiet unitarji tal-bejgħ tal-industrija Komunitarja l-ewwel naqsu b'16 % mill-2005 sal-2006, u wara żdiedu kontinwament. B’hekk, matul il-perjodu totali kkunsidrat, il-prezzijiet medji tal-industrija Komunitarja żdiedu b'31 %.Tabella 10 Il-prezz tal-bejgħ tal-industrija tal-Komunità2005 | 2006 | 2007 | PIR |Indiċi | 100 | 84 | 106 | 131 |Xejra S/S | -16 % | 26 % | 23 % |Sors: It-tweġibiet verifikati tal-kwestjonarju tal-industrija Komunitarja100.  Il-fatturi li jaffetwaw il-prezzijiet Komunitarji101.  Il-pressjoni mid-domanda matul il-perjodu kkunsidrat wasslet biex il-prezzijiet żdiedu ferm. Id-domanda kbira matul il-PIR anki kkawżat nuqqasijiet temporanji fis-suq Komunitarju.102.  Il-livelli tal-prezz fis-suq Komunitarju kienu ġeneralment għoljin matul il-perjodu meqjus. L-importazzjonijiet oġġett ta’ dumping miċ-Ċina ma kellhomx pressjoni sinifikanti fuq il-prezz matul dan il-perjodu. Għalhekk, l-istess tendenza ta’ żieda tista’ tiġi osservata għall-importazzjonijiet Ċiniżi u l-importazzjonijiet mill-pajjiżi terzi l-oħra, bl-eċċezzjoni tal-2006, meta kemm il-volumi kif ukoll il-prezzijiet naqsu.103.  Il-marġnijiet tal-bejgħ kienu inqas influwenzati mill-ispiża sħiħa tal-produzzjoni u ż-żidiet fil-prezz kienu l-aktar minħabba żviluppi fis-suq. Wieħed jista’ jara evidenza ta’ dan ukoll fiż-żieda fl-ispiża fl-2006 (minħabba żieda eċċezzjonali fl-ispiża taż-żejt għall-produzzjoni tal-FF) li ma kellhiex impatt dirett fuq il-prezz tal-bejgħ tal-industrija tal-Komunità li żdied matul din l-istess sena.104.  L-impjiegi, il-produttività u l-pagi105.  L-impjiegi baqgħu ġeneralment stabbli matul il-perjodu meqjus, filwaqt li l-produttività żdiedet b’6 % matul l-istess perjodu minħabba ż-żieda fil-volum tal-produzzjoni. L-ipproċessar ta’ FF f’FA huwa proċess pjuttost sempliċi u għalhekk ma jirrikjedix ħafna ħaddiema. Il-pagi medji naqsu b’4 % matul il-perjodu meqjus.Tabella 11 L-impjiegi2005 | 2006 | 2007 | PIR |Indiċi | 100 | 106 | 105 | 102 |Xejra S/S | 6 % | -1 % | -3 % |Sors: It-tweġibiet verifikati tal-kwestjonarju tal-industrija KomunitarjaTabella 12 Il-produttività2005 | 2006 | 2007 | PIR |Indiċi | 100 | 98 | 100 | 106 |Xejra S/S | -2 % | 2 % | 6 % |Sors: It-tweġibiet verifikati tal-kwestjonarju tal-industrija KomunitarjaTabella 13 Il-pagi2005 | 2006 | 2007 | PIR |Indiċi | 100 | 102 | 95 | 96 |Xejra S/S | - | 2 % | -6 % | 1 % |Sors: It-tweġibiet verifikati tal-kwestjonarju tal-industrija Komunitarja106.  Il-profittabilità107.  Il-profittabbiltà tal-industrija Komunitarja żdieded ġeneralment b’mod sinifikanti mill-2005 sal-PIR jiġifieri bi 43 % u laħqet livell għoli ħafna matul il-PIR, li qabeż ferm il-mira għall-profitt stabbilita fl-investigazzjoni oriġinali (15,17 %). Ta’ min jinnota li l-profittabbiltà tal-industrija Komunitarja laħqet livelli għolja matul il-perjodu meqjus bl-eċċezzjoni tal-2006. Fl-2006, l-ispejjeż eċċezzjonalment għolja għaż-żejt li huwa wieħed mill-fatturi ewlenin fl-ispiża għall-produzzjoni tal-FF, flimkien mal-prezzijiet baxxi tal-bejgħ, wasslu għal telf lill-industrija Komunitarja.Tabella 14 Il-profittabilità2005 | 2006 | 2007 | PIR |Indiċi | 100 | -27 | 125 | 143 |Xejra S/S | - | -127 % | 562 % | 14 % |Sors: It-tweġibiet verifikati tal-kwestjonarju tal-industrija Komunitarja108.  L-investimenti, il-qligħ fuq l-investimenti u l-kapaċità għall-ġbir ta’ kapital109.  L-investimenti żdiedu matul il-perjodu meqjus għalkemm l-ammont totali ma kienx sinifikanti, u b’hekk kien ekwivalenti għal perċentwal żgħir biss tal-profitti miksuba. L-industrija Komunitarja ma investietx f’kapaċitajiet ġodda iżda dawn l-investimenti kienu f’tiswijiet u manutenzjoni. L-investigazzjoni wriet ukoll li d-dħul mill-investimenti jiġifieri l-profitt nett qabel it-taxxa tal-prodott simili espress f’perċentwal tal-valur nett deprezzat tal-assi fissi allokati lill-prodott simili, żdied notevolment matul il-perjodu meqjus.Tabella 15 L-investimenti2005 | 2006 | 2007 | PIR |Indiċi | 100 | 116 | 150 | 187 |Xejra S/S | 16 % | 29 % | 25 % |Sors : It-tweġibiet verifikati tal-kwestjonarju tal-industrija KomunitarjaTabella 16 Redditu fuq l-attiv totali2005 | 2006 | 2007 | PIR |ROI | 4,3 % | -6,1 % | 8,3 % | 18,4 % |Sors: It-tweġibiet verifikati tal-kwestjonarju tal-industrija Komunitarja110.  L-investigazzjoni ma kixfitx evidenza li l-industrija Komunitarja għandha problemi kbar biex tiġbor il-kapital.111.  Likwidità112.  Il-fluss tal-likwidità segwa xejra simili bħall-profittabbiltà, u żdied ferm matul il-perjodu meqjus.Tabella 17 Il-likwidità2005 | 2006 | 2007 | PIR |Indiċi | 100 | -167 | 294 | 661 |Xejra S/S | -267 % | 276 % | 125 % |Sors: It-tweġibiet verifikati tal-kwestjonarju tal-industrija Komunitarja113.  Tkabbir114.  L-industrija Komunitarja ma bbenefikatx direttament mit-tkabbir tas-suq matul il-perjodu meqjus, billi filwaqt li żiedet il-volum tal-bejgħ tagħha, tilfet is-sehem totali mis-suq. Madankollu, din is-sitwazzjoni hija dovuta għad-deċiżjoni tal-industrija tal-Komunità li żżomm il-kapaċità tal-produzzjoni tagħha fl-istess livelli matul il-perjodu meqjus. Tabilħaqq, għalkemm il-profittabbiltà kienet kbira, u d-domanda kienet qed tiżdied, ma sar ebda investiment biex tiżdied il-kapaċità.115.  Id-daqs tal-marġini tad-dumping116.  Matul il-PIR, minkejja l-miżuri fis-seħħ, id-dumping kompla f’livelli sostanzjali, għalkemm f’livelli iktar baxxi milli stabbilit fl-investigazzjoni oriġinali, abbażi kemm tad-dejta mogħtija mill-uniku produttur esportatur li kkoopera kif ukoll tal-kalkoli bbażati fuq il-fatti disponibbli (l-istatistika Ċiniża).117.  L-irkuprar mill-effetti tad-dumping fl-imgħoddi118.  Anki jekk l-industrija Komunitarja kellha l-opportunità li tirkupra mid-dumping fl-imgħoddi, partikolarment f’termini tal-volumi tal-bejgħ, tal-prezzijiet tal-bejgħ u tal-profittabbiltà, madankollu, il-marġnijiet tad-dumping għadhom kbar.119.  Attività tal-esportazzjoni tal-industrija KomunitarjaTabella 18 Volum tal-esportazzjoni tal-industrija Komunitarja2005 | 2006 | 2007 | PIR |Indiċi | 100 | 82 | 78 | 96 |Xejra S/S | - | -18 % | -5 % | 23 % |Sors: It-tweġibiet verifikati tal-kwestjonarju tal-industrija Komunitarja120.  Is-suq ewlieni tal-esportazzjoni tal-industrija tal-Komunità huwa l-Istati Uniti. Għalkemm kienu qed jonqsu fl-2006 u l-2007, il-livelli tal-esportazzjoni tal-2005 kważi ntlaħqu fil-PIR. Ta’ min jinnota li l-volum esportat lill-Istati Uniti kien wieħed sinifikanti, u kien jikkorrispondi għal 25 % tal-volum totali tal-produzzjoni matul il-PIR, filwaqt li min-naħa l-oħra, ġew importati wkoll volumi kbar tal-prodott ikkonċernat mill-industrija Komunitarja miċ-Ċina biex jissodisfaw id-domanda tal-klijenti tagħhom fil-Komunità. Il-produzzjoni tal-industrija Komunitarja ta’ FA ġiet esportata lis-suq tal-Istati Uniti li jħalli iktar qligħ u fejn il-prezzijiet kienu f’livelli saħansitra ogħla minn dawk tas-suq Komunitarju.121.  Il-konklużjoni dwar il-qagħda tal-industrija Komunitarja122.  Il-miżuri kontra d-dumping kellhom impatt pożittiv ċar fuq is-sitwazzjoni tal-industrija Komunitarja. L-indikaturi ewlenin kollha tal-ħsara, bħall-produzzjoni (+8 %) u l-volum tal-bejgħ (+34 %), il-valur tal-bejgħ (+75 %), il-prezz medju tal-bejgħ (+31 %), l-investiment (+87 %), il-profittabbiltà (+43 %), il-fluss tal-likwidità (+561 %), l-istokks (-50 %) u l-produttività (+6 %) wrew żviluppi pożittivi. Partikolarment, il-livell tal-profitti tal-industrija Komunitarja kien għoli matul il-perjodu meqjus bl-eċċezzjoni tal-2006.123.  F’dak li għandu x’jaqsam mas-sehem mis-suq tal-industrija Komunitarja, it-tendenza negattiva ma setgħetx titqies li tirriżulta mill-ħsara. Tabilħaqq, l-industrija Komunitarja, li diġà kienet qed tipproduċi fil-kapaċità massima, ma setgħetx tissodisfa d-domanda dejjem ikbar, li, minkejja l-volumi ikbar tal-bejgħ, kellu effett negattiv fuq is-sehem mis-suq tagħha.124.  B’konklużjoni, fid-dawl tal-iżvilupp pożittiv tal-indikaturi marbuta mal-industrija Komunitarja, din titqies li hi f’sitwazzjoni tajba u ma setax jiġi stabbilit li l-ħsara materjali ssoktat. Għalhekk, ġie eżaminat jekk kienx hemm il-probabbiltà tar-rikorrenza tal-ħsara li kieku l-miżuri kellhom jitħallew jiskadu.F. Il-PROBABBILTÀ TAR-RIKORRENZA TAL-ĦSARA125.  Sommarju tal-analiżi tal-probabbilità tat-tkomplija tad-dumping u r-rikorrenza tal-dumping bi ħsara126.  Ta’ min ifakkar li anki bil-miżuri fis-seħħ, il-produtturi esportaturi fiċ-Ċina kienu għadhom qed ibiegħu f’livelli irħas b'mod sinifikanti, kif spjegat fil-premessa 31 hawn fuq. It-tneħħija tal-miżuri tista’ twassal għal marġnijiet tad-dumping saħansitra ogħla jekk il-prezzijiet tal-esportazzjoni jitnaqqsu bl-istess ammont.127.  Kif imsemmi fuq, l-inċentiv biex jiżdiedu l-volumi tal-esportazzjoni lejn il-Komunità huwa kbir, billi s-suq ewlieni l-ieħor għall-esportazzjoni miċ-Ċina, jiġifieri l-Istati Uniti, għandu miżuri għolja fis-seħħ kontra ċ-Ċina b’karattru projbittiv u dan is-suq għalhekk prattikament mhux aċċessibbli għall-esportazzjonijiet Ċiniżi.128.  Barra minn hekk, instab li l-produtturi Ċiniżi kellhom kapaċitajiet żejda sinifikanti minħabba kapaċità żejda strutturali fiċ-Ċina kkawżata minn tnaqqis fid-domanda domestika fiċ-Ċina minħabba li s-suq qed jiċkien wara l-Logħob Olimpiku fl-2008 u l-effett tal-kriżi ekonomika globali.129.  Barra minn hekk, instab ukoll li l-prezzijiet Ċiniżi tal-esportazzjoni lill-pajjiżi terzi kienu f’livelli inqas minn dawk lill-Komunità.130.  Għalhekk, ġie konkluż li hemm probabbiltà tat-tkomplija tad-dumping u riskju ta’ żieda fil-volum tal-importazzjonijiet li jpoġġu pressjoni negattiva fuq il-prezzijiet fil-Komunità, għallinqas fit-terminu l-qasir, jekk il-miżuri jiġu revokati.131.  Normalment, żieda fl-importazzjonijiet oġġett ta’ dumping teżerċita pressjoni negattiva fuq il-livell tal-prezz tal-bejgħ u taffettwa negattivament il-profittabbiltà tal-industrija Komunitarja kif ukoll l-irkupru finanzjarju tagħha li ġie osservat fil-PIR.132.  Impatt tal-importazzjonijiet oġġett ta’ dumping fuq l-industrija Komunitarja – indikazzjonijiet u l-iżvilupp probabbli matul il-perjodu wara l-PIR133.  Is-sehem mis-suq tal-industrija Komunitarja diġà naqas mill-2006 'l hawn, u dan matul perjodu ta’ żieda fil-konsum, filwaqt li fl-istess sena, is-sehem mis-suq tal-importazzjonijiet Ċiniżi żdied. Fid-dawl ta’ dawn l-indikaturi mħallta (jiġifieri l-irkupru kumplessiv tal-industrija Komunitarja, iżda telf mis-sehem mis-suq), l-iżviluppi wara l-PIR ġew eżaminati biex ikun hemm stampa aktar ċara tat-tendenzi futuri probabbli. Ta’ min ifakkar ukoll li l-probabbiltà tar-rikorrenza tal-ħsara kkawżata minn pressjoni negattiva fuq il-prezzijiet tista' tiġi influwenzata jew aċċentwata mill-evoluzzjoni tal-ekonomija globali u l-effetti tagħha fuq id-domanda u l-konsum.134.  Inġabret informazzjoni addizzjonali sabiex jiġi ddeterminat jekk baqgħux validi wara l-PIR il-konklużjonijiet misluta abbażi tal-analiżi tal-perjodu meqjus u aktar partikolarment il-PIR. F’dan ir-rigward, l-industrija Komunitarja bagħtet informazzjoni dwar l-iżvilupp tal-prezzijiet tal-bejgħ tagħha fil-Komunità li tkopri l-perjodu bejn Ottubru 2008 u April 2009 kif ukoll dwar il-volumi tal-importazzjonijiet Ċiniżi u l-prezzijiet medji tal-importazzjoni matul l-istess perjodu.135.  Fuq din il-bażi, setgħet tiġi osservata tendenza negattiva ċara u kontinwa tal-prezzijiet tal-bejgħ tal-industrija tal-Komunità fis-suq tal-Komunità, jiġifieri l-prezzijiet tal-bejgħ f'April 2009 naqsu b'35 % meta mqabbel mal-prezz medju tal-bejgħ matul il-PIR. F’dak li għandu x’jaqsam mal-volumi tal-bejgħ tal-industrija tal-Komunità, filwaqt li m’hemmx tendenza negattiva kontinwa, il-bejgħ f’April 2009 kien 33 % inqas milli f’Marzu 2009. Kien hemm indikazzjonijiet li l-ordnijiet lill-industrija Komunitarja kienu qed jonqsu.136.  F’dak li għandu x’jaqsam mal-profittabbiltà tal-industrija Komunitarja, l-iżvilupp negattiv kien sinifikanti. B’hekk, il-livelli tal-profitti naqsu kontinwament u waqgħu bi kważi 80 % f’April 2009 meta mqabbel mal-livell tal-profitti li ntlaħaq matul il-PIR. B’hekk, il-livelli tal-profitti tal-industrija tal-Komunità ma laħqux il-mira stabbilita għall-profitti fl-investigazzjoni oriġinali minn Marzu 2009 'l hawn u f'April 2009 waqgħu sewwa taħtha.137.  F’dak li għandu x’jaqsam mal-importazzjonijiet Ċiniżi, il-prezzijiet tal-importazzjonijiet Ċiniżi segwew tendenza negattiva kontinwa, li madankollu kienet inqas aċċentwata milli t-tnaqqis fil-volumi tal-importazzjoni u t-tnaqqis fil-prezzijiet tal-industrija Komunitarja fis-suq tal-Komunità. Il-prezzijiet tal-importazzjonijiet Ċiniżi, filwaqt li kienu għadhom ħarira ogħla mill-prezz tal-bejgħ tal-industrija tal-Komunità, f’ċerti xhur kienu orħos sewwa minnhom, u dan juri li l-pressjoni fuq il-prezzijiet fis-suq minn dawn l-importazzjonijiet żdiedet. Bl-istess mod, fit-tmiem ta’ dan il-perjodu, il-prezzijiet Ċiniżi nstabu li kienu orħos ferm mill-prezzijiet tal-industrija Komunitarja.138.  Fuq il-bażi ta’ hawn fuq, u fid-dawl tat-tendenza negattiva ċara tas-sitwazzjoni finanzjarja tal-industrija Komunitarja, ġie konkluż li aktarx ikun hemm rikorrenza tal-ħsara jekk il-miżuri jitħallew jiskadu.139.  Ta’ min jinnota li minħabba l-kriżi ekonomika globali, id-domanda fil-Komunità naqset b'mod sinifikanti u dan kellu impatt negattiv fuq il-volum tal-bejgħ, il-prezzijiet tal-bejgħ u l-profittabbiltà tas-suq Komunitarju. Il-pożizzjoni finanzjarja tal-industrija Komunitarja marret lura u l-industrija Komunitarja b’hekk saret partikolarment vulnerabbli u għalhekk tiġi affettwata iktar faċilment mill-importazzjonijiet oġġett ta’ dumping miċ-Ċina. Din is-sitwazzjoni aktarx tkompli tmur għall-agħar f’każ ta’ żieda f’daqqa ta’ dawn l-importazzjonijiet jekk il-miżuri jitħallew jiskadu.140.  Konklużjoni dwar il-probabbiltà tar-rikorrenza tal-ħsara141.  Fil-qosor, jitqies li fil-każ li l-miżuri jiġu rivokati, hemm probabbiltà fit-terminu l-qasir ta’ żieda sinifikanti fl-importazzjonijiet oġġett ta’ dumping miċ-Ċina fil-Komunità bi pressjoni fuq il-prezzijiet b’konsegwenza u rikorrenza tal-ħsara lill-industrija Komunitarja.142.  Ta’ min jinnota, madankollu, li ġeneralment is-sitwazzjoni tal-industrija Komunitarja matul il-perjodu meqjus kienet pożittiva - u setgħet kollox ma' kollox tirkupra mid-dumping fil-passat u tagħmel profitti sostanzjali lejn tmiem il-perjodu. Għalhekk, huwa meqjus li jista’ jinħtieġ inqas żmien mill-istandard ta’ ħames snin biex l-industrija tal-Komunità tirkupra mis-sitwazzjoni prekarja attwali, li fi kwalunkwe każ tista’ tkun fenomenu temporanju, u tipprevjeni l-ħsara milli terġa’ sseħħ jekk il-miżuri jitħallew jiskadu. Fit-terminu l-medju, id-domanda fuq l-industrija Komunitarja tista’ tiżdied għal darb’oħra. Jekk dan ikun il-każ, u fuq il-bażi tal-ispeċifiċitajiet tas-suq Komunitarju u partikolarment il-ħtieġa tal-utenti Komunitarji għal provvista malajr u affidabbli, jitqies li l-industrija Komunitarja tista', fit-terminu l-medju, tirkupra minn kull ħsara jew li r-rikorrenza tal-ħsara ma tkunx iktar probabbli. Din is-sitwazzjoni tista’ tiġi riveduta iktar 'il quddiem.G. INTERESS TAL-KOMUNITÀ143.  Ir-rimarka preliminari144.  Skont l-Artikolu 21 tar-Regolament bażiku, ġie eżaminat jekk l-issuktar tal-miżuri eżistenti kontra d-dumping imurx kontra l-interess tal-Komunità b’mod ġenerali. L-interess Komunitarju ġie stabbilit fuq il-bażi ta’ stima tad-diversi interessi l-oħra involuti kollha, jiġifieri dawk tal-industrija Komunitarja, tal-importaturi/negozjanti kif ukoll tal-utenti tal-prodott ikkonċernat.145.  Ta’ min ifakkar li, fl-investigazzjoni oriġinali, l-impożizzjoni tal-miżuri tqieset li ma kinitx kontra l-interess tal-Komunità. Barra minn hekk, l-investigazzjoni preżenti hija reviżjoni tal-iskadenza, u għalhekk tanalizza sitwazzjoni fejn il-miżuri anti-dumping huma fis-seħħ.146.  Abbażi ta' dan kien mistħarreġ jekk kienx hemm raġunijiet b'saħħithom li jistgħu jwasslu għall-konklużjoni li mhuwiex fl-interess tal-Komunità li l-miżuri jinżammu f'dan il-każ partikolari, minkejja l-konkużjonijiet ta’ hawn fuq dwar il-probabbiltà tat-tkomplija tad-dumping u r-rikorrenza tal-ħsara.147.  L-interess tal-industrija Komunitarja148.  Huwa mfakkar li d-dumping matul il-PIR kien għadu preżenti u li teżisti probabbiltà li d-dumping tal-prodott ikkonċernat li joriġina fiċ-Ċina jkompli u l-probabbiltà li l-ħsara lill-industrija Komunitarja terġa' sseħħ.149.  L-industrija Komunitarja wriet li hija industrija vijabbli u kompetittiva, u dan huwa kkonfermat mill-iżvilupp pożittiv tal-indikaturi ewlenin tal-ħsara matul il-perjodu meqjus. Il-miżuri imposti qabel kontra d-dumping ikkontribwixxew għal-livell tal-prezz kif stabbilit matul il-PIR li ppermetta lill-industrija Komunitarja biex terġa’ tagħmel profitt.150.  Għalhekk, huwa fl-interess tal-industrija Komunitarja li żżomm il-miżuri kontra l-importazzjonijiet oġġett ta’ dumping fiċ-Ċina.151.  L-interessi ta' importaturi/negozjanti li mhumiex relatati152.  Il-Kummissjoni bagħtet kwestjonarji lill-importaturi/kummerċjanti kollha magħrufa. Importatur/negozjant wieħed biss ikkoopera ma' din l-investigazzjoni.153.  L-investigazzjoni wriet li l-volumi nnegozjati mill-importatur mhux relatat li kkoopera matul il-perjodu meqjus ma kienx sinifikanti, u l-bejgħ tal-prodott ikkonċernat jirrappreżenta biss parti żgħira tal-bejgħ totali tiegħu.154.  Jitqies li t-tkomplija tal-miżuri ma taffettwax il-qagħda attwali tal-importaturi/negozjanti. Jidher ċar li l-importaturi għandhom għejun oħra ta’ forniment, kif jista’ jidher mis-sehem sinifikanti mis-suq li għandhom pajjiżi terzi oħra, partikolarment it-Tajlandja, li juri li l-kompetizzjoni fis-suq Komunitarju hija żgurata.155.  Fid-dawl ta’ li ntqal hawn fuq, tqies li l-issuktar bil-miżuri ma jkollux effett sinifikanti fuq l-importaturi/negozjanti.156.  Interess tal-utenti157.  Il-Kummissjoni bagħtet kwestjonarji lill-utenti kollha mhux relatati magħrufa. Tmien utenti kkooperaw mal-investigazzjoni, u dawn jirrappreżentaw 44 % tal-importazzjonijiet totali miċ-Ċina. L-investigazzjoni wriet li dawn l-utenti kienu qed jimportaw il-prodott ikkonċernat direttament miċ-Ċina. Barra minn hekk, żewġ assoċjazzjonijiet tal-utenti wieġbu billi bagħtu l-kummenti tagħhom.158.  L-utenti industrijali ewlenin ta’ FA fil-Komunità huma l-manifatturi tar-reżina furan. L-investigazzjoni wriet li minkejja l-miżuri fis-seħħ, uħud mill-utenti xorta waħda laħqu marġnijiet ta’ profitt pjuttost kbar matul il-PIR.159.  L-utenti qalu wkoll li l-industrija tal-Komunità għandha tibqa’ sors importanti ta' forniment sabiex toffri disponibbilità tal-prodott ikkonċernat u ċerta affidabilità u konsistenza fil-provvista.160.  Fid-dawl ta’ li ntqal hawn fuq, tqies li l-issuktar tal-miżuri ma jkollux effett negattiv sinifikanti fuq l-utenti industrijali.161.  Il-konklużjoni dwar l-interess Komunitarju162.  Meta wieħed iqis dan kollu, huwa konkluż li ma teżisti ebda raġuni b'saħħitha, f'termini ta' interess tal-Komunità, kontra l-estensjoni tal-miżuri anti-dumping.H. IL-MIŻURI ANTI-DUMPING163.  Il-partijiet kollha ġew infurmati bil-fatti u bil-kunsiderazzjonijiet essenzjali li fuq il-bażi tagħhom kien maħsub li jiġi rakkomandat li l-miżuri eżistenti jinżammu. Ingħataw ukoll perjodu ta’ żmien biex jibagħtu l-kummenti u r-rikjesti tagħhom wara l-kxif.164.  Jidher ċar li l-industrija Komunitarja kienet kapaċi tapprofitta mill-miżuri fis-seħħ u l-qagħda tagħha tjiebet sewwa fil-perjodu meqjus fir-rigward tal-biċċa l-kbira tal-indikaturi tal-ħsara. L-industrija tal-Komunità għamelt marġni kbar ta' profitti matul il-PIR u l-volumi tal-bejgħ u l-produzzjoni laħqu l-livelli massimi tagħhom. Fuq il-bażi tal-iżvilupp ekonomiku pożittiv tal-industrija tal-Komunità matul il-perjodu meqjus, ma setax jiġi stabbilit li kompla jkun hemm ħsara materjali.165.  Madankollu, l-investigazzjoni wriet minn naħa waħda li, minkejja żieda fil-konsum, l-industrija Komunitarja tilfet sehem mis-suq filwaqt li l-importazzjonijiet Ċiniżi żiedu s-sehem tagħhom mis-suq. Min-naħa l-oħra, l-investigazzjoni wriet ukoll li jeżistu kapaċitajiet mhux utilizzati fiċ-Ċina u li d-dumping għoli kompla matul il-PIR.166.  Barra minn hekk, l-investigazzjoni dwar il-probabbiltà tar-rikorrenza tal-ħsara wriet li l-qagħda tal-industrija Komunitarja marret għall-agħar wara l-PIR u wasslet għal ħsara lejn il-bidu tat-tieni trimestru tal-2009. Uriet ukoll li kien hemm kapaċitajiet sinifikanti mhux utilizzati li kienu disponibbli fiċ-Ċina u li l-inċentiv biex dawn il-kapaċitajiet mhux utilizzati jiġu indirizzati lejn il-Komunità jekk il-miżuri jiskadu kien kbir. Din iż-żieda mistennija fl-importazzjonijiet oġġett ta’ dumping aktarx iżżid il-pressjoni fuq il-prezz fil-Komunità b’effett negattiv fuq il-prezz u l-livelli tal-profitt tal-industrija Komunitarja. Għalhekk, ġie stabbilit li kien hemm probabbiltà ta’ rikorrenza tal-ħsara, jekk il-miżuri jitħallew jiskadu, għallinqas fit-terminu l-qasir.167.  Dan kien ikollu impatt saħansitra iktar negattiv fil-kuntest tal-kriżi ekonomika attwali, li wasslet biex jonqos il-konsum wara l-PIR. F’dan ix-xenarju, l-impatt taż-żieda fl-importazzjonijiet oġġett ta’ dumping jimmoltiplika l-effetti negattivi tiegħu fuq l-industrija Komunitarja.168.  Fl-aħħar nett, qed jitqies li jekk l-ekonomija tirkupra fit-terminu l-medju, id-domanda għal FA fil-Komunità tiżdied. F’dawn iċ-ċirkostanzi, l-industrija tal-Komunità se tkun kapaċi żżid il-volumi tal-bejgħ tagħha skont dan.169.  Għalhekk, milli ntqal qabel, skont l-Artikolu 11(2) tar-Regolament bażiku, il-miżuri kontra d-dumping li japplikaw fuq l-importazzjoni ta’ FA miċ-Ċina, imposti mir-Regolament (KE) Nru 1905/2003, għandhom jinżammu għal perjodu addizzjonali ta’ sentejn mingħajr ħsara għad-dispożizzjonijiet l-oħra tal-Artikolu 11 tar-Regolament bażiku,170.  Wara l-kxif, l-industrija tal-Komunità talbet biex il-miżuri definittivi jiġu estiżi għal ħames snin bl-argument li l-bidla f'daqqa fil-kundizzjonijiet tas-suq wara l-PIR turi li kull żvilupp fis-suq fil-ġejjieni huwa inċert u diffiċli biex wieħed ibassru. Għalhekk, l-istima tal-Istituzzjonijiet Komunitarji, jiġifieri li l-ekonomija tista' tirkupra wara perjodu medju ta' żmien u li d-domanda għal FA fil-Komunità tista' titjieb konsegwentement, ma tkunx preċiża biżżejjed. Madankollu, kif imsemmi fuq fil-premessi minn (117) sa (119), tqies li l-iżviluppi wara l-PIR, inkluż l-effetti tal-kriżi ekonomika, aktarx ikunu ta' natura dewwiema li tkun tirrikjedi l-impożizzjoni ta' miżuri għal mhux iktar minn sentejn. Għalhekk, ir-rikjesta tal-industrija Komunitarja f'dan ir-rigward kellha tiġi miċħuda.171.  Sabiex jitnaqqsu kemm jista’ jkun ir-riskji ta’ ċirkonvenzjoni minħabba d-differenza għolja fir-rati tad-dazju, huwa meqjus li jinħtieġu miżuri speċjali f’dan il-każ biex jiżguraw l-applikazzjoni xierqa tad-dazji kontra d-dumping. Dawn il-miżuri speċjali jinkludu dan li ġej:Il-preżentazzjoni lill-awtoritajiet doganali tal-Istati Membri ta’ fattura kummerċjali valida li tkun f'konformità mar-rekwiżiti stipulati fl-Anness ta’ dan ir-Regolament. L-importazzjonijiet li ma jkunux akkumpanjati b’fattura bħal din gћandhom ikunu suġġetti gћad-dazju residwu kontra d-dumping li japplika gћall-produtturi esportaturi l-oћrajn kollha.172.  Jekk l-esportazzjonijiet ta' kumpanija waħda mill-erbgħa li jibbenefikaw minn rati individwali aktar baxxi ta’ dazju jiżdiedu b’mod sinifikanti fil-volum wara l-impożizzjoni tal-miżuri kkonċernati, din iż-żieda fil-volum tista’ titqies li tikkostitwixxi fiha nnifisha bidla fil-mudell tal-kummerċ dovuta għall-impożizzjoni tal-miżuri skont it-tifsira tal-Artikolu 13(1) tar-Regolament bażiku. F’dawn iċ-ċirkustanzi u bil-kundizzjoni li jiġu sodisfatti l-kundizzjonijiet, jista’ jingħata bidu għal investigazzjoni kontra ċ-ċirkonvenzjoni. Din l-investigazzjoni tista’, fost l-oħrajn, teżamina l-ћtieġa għat-tneћћija tar-rati tad-dazju individwali u għall-impożizzjoni konsegwenti tad-dazju għall-pajjiż kollu.ADOTTAT DAN IR-REGOLAMENT:Artikolu 1173.  Dazju definittiv kontra d-dumping huwa b’dan impost fuq l-importazzjonijiet ta' furfuryl alcohol, li bħalissa jiġi kklassifikat bil-kodiċi NM ex 2932 13 00 (Kodiċi TARIC 2932 13 00 90), li joriġinaw fir-Repubblika tal-Poplu taċ-Ċina.174.  Ir-rata tad-dazju definittiv kontra d-dumping li hija applikabbli għall-prodott li deskritt fil-paragrafu 1 għandha tkun kif ġej:Il-kumpaniji | Rata definittiva tad-dazju anti-dumping (Euro kull tunellata) | Kodiċi addizjonali TARIC |Gaoping Chemical Industry Co. Ltd | 160 | A442 |Linzi Organic Chemical Inc. | 84 | A440 |Zhucheng Taisheng Chemical Co. Ltd | 97 | A441 |Henan Huilong Chemical Industry Co. Ltd | 156 | A484 |Il-kumpaniji l-oħrajn kollha | 250 | A999 |175.  F'każijiet fejn l-oġġetti ġarrbu ħsara qabel ma daħlu fiċ-ċirkolazzjoni ħielsa u, għalhekk, il-prezz li tħallas attwalment jew li għandu jitħallas huwa allokat għad-determinazzjoni tal-valur doganali skont l-Artikolu 145 tar-Regolament tal-Kummissjoni (KEE) Nru 2454/93, l-ammont tad-dazju antidumping, maħdum abbażi tal-paragrafu 2 hawn fuq, irid jitnaqqas b'perċentwali li jikkorrispondi mal-allokazzjoni tal-prezz imħallas attwalment jew li għandu jitħallas.176.  L-applikazzjoni tar-rati tad-dazju individwali speċifikati għall-erba' kumpaniji msemmija fil-paragrafu 2 għandha tiddependi fuq il-preżentazzjoni lill-awtoritajiet tad-dwana tal-Istati Membri ta' fattura kummerċjali valida, li għandha tikkonforma mar-rekwiżiti mniżżla fl-Anness ta’ dan ir-Regolament. Jekk ma tiġix ippreżentata din il-fattura, gћandha tapplika r-rata tad-dazju applikabbli gћall-kumpaniji l-oћra kollha.177.  Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji tad-dwana.Artikolu 2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea u għandu jibqa' fis-seħħ għal perjodu ta' sentejn.Dan ir-Regolament irid jorbot fl-intier tiegħu u jkun applikabbli direttament fl-Istati Membri kollha.Magħmul fi Brussell, [...]Għall-KunsillIl-President […]ANNESSIl-fattura kummerċjali valida msemmija fl-Artikolu 1(4) ta' dan ir-Regolament għandha tinkludi dikjarazzjoni ffirmata minn uffiċjal tal-kumpanija, fil-format li ġej:1. L-isem u l-funzjoni tal-uffiċjal tal-kumpanija li ħarġet il-fattura kummerċjali.2. Id-dikjarazzjoni li ġejja: "Jien, hawn taħt iffirmat, niċċertifika li [volum] ta’ furfuryl alcohol li bħalissa jista' jkun ikklassifikat bil-kodiċi NM ex 2932 13 00 (kodiċi addizzjonali TARIC) mibjugħ għall-esportazzjoni lill-Komunità Ewropea u kopert minn din il-fattura ġie manifatturat minn [isem u indirizz tal-kumpanija] fir-Repubblika tal-Poplu taċ-Ċina; Niddikjara li t-tagħrif mogħti f’din il-fattura huwa sħiħ u korrett."3. Data u firma.[1] ĠU L 283, 31.10.2003, p. 1[2] ĠU C 111, 6.5.2008, p. 50[3] ĠU L 56, 6.3.1996, p. 1.[4] ĠU L 283, 31.10.2003, p. 1[5] ĠU C 111, 6.5.2008, p. 50[6] ĠU C 275, 30.10.2008, p. 21[7] Iċ-Ċentru Nazzjonali tal-Informazzjoni Kimika taċ-Ċina (Chem China) kien stabbilit f'Ottubru 1992 wara l-merġer tal-Istitut tar-Riċerka tal-Informazzjoni Xjentifika u Teknoloġika tal-Ministeru tal-Industrija Kimika stabbilit fl-1959 u ċ-Ċentru tal-Informazzjoni Ekonomika tal-Ministeru tal-Industrija Kimika stabbilit fl-1984. http://www.chemchina.com.cn/chempwas/en/7under_8.htm